
IN Nomine sanctæ et individuæ Trinitatis, Parris et Fill 
et Srinrrus SANCTI. Amen. Anno, ab incarnatione Domini, 
millesimo, trecentesimo septuagesimo primo, secundùm morem 
et computationem ecclesiæ Scotticanæ, mensis Martii die vi- 
cesimo septimo; Serenissimus Princeps Dominus Ronkxnrus, 
Dei oratia, Rex Scottorum illustris, apud Sconam, tempore 
suæ coronationis, existens; assistentibus sibi Prælatis, Comi- 
tibus, Baronibus, ac ceteris de clero et populo regni sui; post 
sacra unctionis et coronationis suæ peracta solennia, factaque 
declaratione juris, quo idem Serenissimus Princeps successit, 
ac succedere debuit, Domino Davip Regi Scotiæ, avunculo 
et prædecessori suo, tam proximitate sanguinis, quam ex qua- 
dam declaratione, per quædam instrumenta confecta tempore 
inclitæ memoriæ Domini RoszkT1 Regis Scotiæ, avi et præ- 
decessoris ipsius Domini nostri Regis, ibidem exhibita atque 
lecta; Nec non, receptis homagii et fidelitatis solitis jura- 
mentis ab ipsis Prælatis, Comitibus, Baronibus, et aliis de 
clero et populo ibidem existentibus, in coronatione Regum 
Scotiæ ab olim præstari consuetis et debitis; Volens, more et 
exemplo celebris memoriæ ejusdem boni Regis Roberti, avi 
sui, coram clero et populo, successorem et verum heredem 


suum declarare ibidem, licet de ipso clare constitit atque con- 
stet; ex habundanti, et unanimi consensu et assensu dictorum 
Prælatorum, Comitum, Procerum et Magnatum, indicavit, as- 
seruit et recognovit, declaravit et voluit, Quod cum ipsum con- 
tigerit, pro dispositione Divina, ab hac luce migrare, Domi- 
nus Jonanxes, filius suus primogenitus, Comes de Carrik et 
Senescallus Scotiæ, erit, et esse debet, verus et legitimus 
heres suus, ac sibi, post mortem suam, in regno Scotiæ, 
Domino disponente, succedet, et succedere debet, et post eum 
sedebit, et sedere debebit, super solium regni sui. Qua decla- 

ratione, sic facta per ipsum Dominum nostrum Regem, de 
præſato primogenito et herede suo, ex habundanti, ut supra, 
unusquisque Prælatorum, Comitum, Procerum, Magnatum, et 
aliorum ibidem existentium, voce propria, singillatim, pro se, 
heredibus et successoribus suis, asseruit, affirmavit, declaravit, 
recognovit et voluit, Quod idem Dominus JonAxxxs, post 
mortem præſati patris sui superstes et vivus, sit, Divina fa- 


vente gratia, futurus Rex Scotiæ, tanquam heres legitimus 
ejusdem patris sui: Promittens quilibet, bona fide, et manu, 
in signum fidei dationis, levata, Quòd eum pro Rege et herede 
legitimo ejusdem patris sui habiturus erit; ipsumque juvabit 
atque deſendet contra quoscunque mortales: nec non sigillum 
suum scripto, seu instrumento, super hoc fiendo, apponet, in 
signum suorum consensũs et promissionis prædictorum, cùm 
ipsi super hoc fuerint requisiti. Quibus recognitione, pro- 

miss et fidei hae i in contlio Domini nostri Regis, Sie 
præmissis et actis, idem Dominus noster Rex, per venerabilem 8 
virum magistrum Johannem de Peblis, doctorem Decretorum, 
canonicum Glasguen. clericum suum, proponi fecit in pub- 
licum, Qualiter, ex habundanti, indicavit et declaravit, præ- 
fatum Dominum JonAxxxu, filium suum primogenitum, verum 
suum heredem, prout est, et esse debet de jure, et post mortem 
suam, regni Scotiæ, volente Deo, Regem futurum ; et qualiter 
præfati Comites, Proceres, et alii de consilio, affirmaverunt, 
recognoverunt, consenserunt, et fide media, ut præmittitur, 
promiserunt; et qualiter omnem populum cum clero convo- 
cari fecerat, ut in eorum præsentia, et de eorum consensu 
unanimi, fieret et publicaretur, ne aliquis super hoc ignoran- 
tiam prætendere posset aliqualiter in futurum. Tota autem 
multitudo Prælatorum, Comitum et Baronum, et aliorum tam 
cleri quam populi, unanimi voluntate et clamore consono, 
nullo penitus reclamante, affirmaverunt, recognoverunt et vo- 
luerunt, ipsum Dominum Johaxxxu, tanquam primogenitum 
et verum heredem Domini nostri Regis, patris sui, suum fore 
Regem futurum; ac manu levata, in signum fidei dationis, pro- 
miserunt, Quòd eum pro Rege suo futuro, volente Deo, habi- 
turi erunt post mortem patris sui, ipsumque juvabunt atque 
defendent, de toto posse, contra quoscunque mortales. Quibus 
sic actis, præſati Prelati, Comites et Barones ibidenft exis- 


tentes, sigilla sua huic scripto apposuerunt, ad perpetuam et 


futuram memoriam, in testimonium omnium præmissoruin, 
una cum signo et subscriptione publici tabellionis subscripti. 
Acta fuerunt hæc apud Abbathiam de Scona, mense, die et 


anno supra dictis. 


Et ego Johannes Rollo Clericus, Moraviensis diocesis, pu- 
blicus Apostolica auctoritate notarius, prædictis indica- 
tioni, declarationi, affirmationi, nec non promissioni, 
manuum levationi, ac prædicti magistri Johannis de 
Peblis populo publicationi; una cum venerabilibus in 
Christo patribus, Dominis Willelmo, Waltero, et Patricio 
Sancti Andreæ, Glasguensis et Brechinensis ecclesiarum 
episcopis; ac discretis viris, Dominis Johanne de Carryc, 
Canonico Glasguensi, Waltero de Bygar, rectore eccle- 
siæ de Erol, Cancellario, et Camerario Scotiæ; nobilibus 
viris, et potentibus Dominis, Thoma de Mar, Willelmo 
de Douglas, et Roberto Senescal. Comitibus; Thoma de 
Haya, Willelmo de Keth, Constabulario et Marescallo 
Scotiæ; Archebaldo de Douglas, Jacobo de Douglas, 
Roberto de Erskyne, Alexandro de Lindesay, Thoma de 
Erskyne et Duncano Walays, Baronibus ac Militibus; 
magistro Johanne de Peblis supradicto; et multis aliis 
testibus, ad præmissa vocatis pariter et rogatis, primò in 
secreta camera prædicti Domini Regis in suo secreto 
consilio, et post in camera sui Parliamenti, in publico, 


” f ; 
* ö 
2 
ut prædicitur, coram populi multitudine hoc approbante, f 
factum, anno, die, mense et locis supra dictis, indictione | 
noni, pontificatüs sanctissimi in Christo patris et Domini 1 
nostri Domini Gregorii, divina providentia Pape unde- 6 
< cimi, anno primo; præsens interfui, eaque omnia et sin- . | 
gula superiùs expressa, dum sic agerentur, scivi, vidi et 9 ö 
5 audivi; præsens instrumentum, de manu alterius scrip- [4 
tum, signo meo consueto, ad instantiam prædicti Domini 
Johannis, ipsius Domini Regis primogeniti, Comitis de 
8 Carryk, Scotiæ Senescalli, signavi hic me propria manu 
subscribens, vocatus pariter et rogatus, in testimonium 
omnium præmissorum; interlineationem in ultima linea 
meæ subscriptionis, Fohannzs, approbando. 

